Glomazni otpad je otpadni predmet ili tvar koju je zbog zapremnine i/ili mase neprikladno prikupljati u sklopu usluge prikupljanja miješanog komunalnog otpada. *Zakon o gospodarenju otpadom (NN 84/21, 142/23)* zabranjuje odlaganje glomaznog otpada na javnim površinama temeljem čega je Komunalac d.o.o. kao davatelj usluge, dužan u okviru javne usluge **jednom** u kalendarskoj godini preuzeti glomazni otpad od korisnika usluge koji je kućanstvo na obračunskom mjestu korisnika usluge **bez naknade**.

Glomazni otpad odvozi se prema rasporedu odvoza otpada na obračunskom mjestu korisnika. Raspored odvoza dostavljen je zajedno s ovom obavijesti te je dostupan na službenim stranicama Komunalca [www.komunalac-kc.hr](http://www.komunalac-kc.hr) i <https://komunalac-kc.hr/raspored-odvoza-komunalnog-otpada-i-odvojeno-prikupljenog-otpada/>

Korisnik usluge koji je kućanstvo može zatražiti **dodatan** odvoz na broj telefona 048/251-844, pri čemu je dužan podmiriti troškove prijevoza i obrade tog otpada.

Za besplatan odvoz glomaznog otpada, prema ponuđenom rasporedu, možete se prijaviti putem ove prijavnice koju možete osobno donijeti u Komunalac d.o.o. (Mosna ulica 15, Komunalni sektor), poslati na e-mail adresu: [odvoz.kontejnera@komunalac-kc.hr](mailto:odvoz.kontejnera@komunalac-kc.hr) ili pozivom na broj tel. 048/251-863. **Prijavnicu je potrebno predati najkasnije tjedan dana prije planiranog odvoza**.

|  |  |
| --- | --- |
| IME I PREZIME: |  |
| ŠIFRA KORISNIKA I/ILI  PRODAJNOG MJESTA: |  |
| ADRESA: |  |
| KONTAKT BROJ TEL./MOB.: |  |
| VRSTA OTPADA ZA ODVOZ  (odabrati ili upisati): | KUPAONSKA OPREMA  OPREMA ZA DJECU  PODNE OBLOGE  NAMJEŠTAJ  KUHINJSKA OPREMA  VRTNA OPREMA |
| OSTALO (upisati): |  |

*Pravilnik o gospodarenju otpadom (NN 106/2022):*

**U glomazni otpad može se odložiti:**

|  |  |
| --- | --- |
| KUPAONSKA OPREMA | kada (plastična, fiberstaklena, metalna i sl.), tuš kada, sauna, kada za djecu, kupaonski ormar i police, zavjesa ili pregrada za tuš ili kadu, nosač zavjese (karniša), umivaonik, toalet i bide (školjka i daska), slavina za vodu, nosač tuša, crijevo za tuš, stalak za ručnike, ogledalo i slično |
| OPREMA ZA DJECU | krevet za dijete, stolica i hodalica za dijete, veće igračke, dječja kolica, auto sjedalica za dijete i slično |
| PODNE OBLOGE | tepih, laminat, linoleum, parket, krzno i slično |
| NAMJEŠTAJ | ormar, komoda, ladičar, vitrina, noćni ormarić, polica (npr. ugradbena, samostojeća, zidna i sl.), stol (npr. radni, za računalo, kuhinjski, za blagovaonu, toaletni i sl.), stolac, klupa, barska stolica, zidni/stolni sat većih dimenzija, daska za uzglavlje kreveta, stalak (stolni, zidni za npr. tv/hi-fi), fotelja, naslonjač, krevet, tabure, madrac, nadmadrac, podnica kreveta, okvir za sliku ili ukrasni predmeti većih dimenzija, prozorske zaštitne rešetke i grilje, sobne pregrade i slično |
| KUHINJSKA OPREMA | kuhinjski elementi (ugradbeni, samostojeći i dr.), sudoper, radna površina, šank i slično |
| VRTNA OPREMA | ograda i vrata, vrtni namještaj, vrtni alat, strojevi za vrt (tačke, kosilica i sl.), sjenica za vrt (rastavljena na dijelove dimenzija pogodnih za prijevoz), drvo (izrezano na dimenzije pogodne za prijevoz), posuda (za npr. cvijeće) i postolje/nosač većih dimenzija, vrtni ukrasi većih dimenzija, vrtna klupa, crijevo za vodu, oprema za razvođenje vode te posude za zalijevanje bilja, ljuljačka, trampolin, klackalica, suncobran i stalak za suncobran, sklopivi bazen, roštilj i slično |
| OSTALO | rolete, žaluzine, tende, ljestve, samostojeće stepenice, zavjese, nosači zavjesa, vrata (npr. sobna, ulazna i dr.), staklo (okno), prozor, prozorski okvir, invalidska kolica, dekorativni predmeti većih dimenzija, oprema za kućne ljubimce većih dimenzija (akvarij, žičani kavez, kućica za psa, grebalice za mačke i sl.), sprave za vježbanje i veća oprema za sport i rekreaciju (bicikl, daska za jedrenje/jahanje na valovima, kajak, kanu, pedalina i sl.), radijator, kante i posude većih dimenzija, tapete, daska za glačanje, okvir/stalak za sušenje rublja i slično |

**U glomazni otpad NE ulazi:**

|  |  |
| --- | --- |
| ELEKTRIČNI I ELEKTRONIČKI OTPAD | Oprema i uređaji koji za rad koriste električnu energiju ili baterije |
| AKUMULATORI I BATERIJE | |
| GRAĐEVINSKI OTPAD | beton, cigla, šuta, keramičke pločice i sl. |
| OPASNI OTPAD | salonit ploče, ondulin ploče, otpadna ulja i masti, zauljena ambalaža, pesticidi, fluorescentne cijevi, toneri, ostaci boja i lakova, kiseline, lužine, otapala, smole, lijekovi, igle, šprice, živini termometri, infektivni otpad i slično |